Diari Oficial de la Generalitat Valenciana


Sumari del DOGV 3244, del 18-05-1998 (1998/3954)

DECRET 61/1998, de 5 de maig, del Govern Valencià, pel que s'aprova la constitució del Consell de Col·legis de Titulats Mercantils i Empresarials de la Comunitat Valenciana i es disposa la seua inscripció en el Registre de Col·legis Professionals i de Consells Valencians de Col·legis Professionals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/05/61/dof/vci/html**

### Dades del document

Número de DOGV
:   3244

Data del DOGV
:   18-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3954


Data del document
:   05-05-1998

Organisme emissor
:   Conselleria de Presidència

Tipus de document
:   Decret

DECRET 61/1998, de 5 de maig, del Govern Valencià, pel que s'aprova la constitució del Consell de Col·legis de Titulats Mercantils i Empresarials de la Comunitat Valenciana i es disposa la seua inscripció en el Registre de Col·legis Professionals i de Consells Valencians de Col·legis Professionals. [1998/X3954]
  
L'Estatut d'Autonomia de la Comunitat Valenciana, en l'article 31, apartat 22, confereix a la Generalitat Valenciana, competència exclusiva en matèria de col·legis professionals i exercici de les professions titulades, sense perjudici d'allò que disposen els articles 36 i 139 de la Constitució espanyola.
  
La Llei 6/1997, de 4 de desembre, de Consells i Col·legis Professionals de la Comunitat Valenciana, disposa en el seu article 14.1, que quan al territori de la Comunitat Valenciana es constituïsquen o existisquen dos o més col·legis professionals de la mateixa professió, aquests constituiran un consell valencià de col·legis professionals, en què s'hauran d'integrar tots els col·legis professionals del territori de la Comunitat Valenciana de la mateixa professió.
  
Per la seua part, en el citat article 14.2 s'estableix que el Govern Valencià, mitjançant decret, aprovarà la constitució dels consells valencians de col·legis professionals, amb àmbit d'actuació en la Comunitat Valenciana.
  
Els Col·legis Professionals de Titulats Mercantils i Empresarials de València, Castelló i Alacant adoptaren acord de constitució del Consell de Col·legis de Titulats Mercantils i Empresarials de la Comunitat Valenciana, i sol·licitaren la seua inscripció en el Registre de Col·legis Professionals i Consells Valencians de Col·legis Professionals.
  
Per tot això, en ús de les competències atribuïdes per l'article 35 c) de la Llei 5/1983, de 30 de desembre, de Govern Valencià, en relació amb allò que s'ha preceptuat en el Decret 30/1997, de 26 de febrer, del Govern Valencià, a proposta del conseller de Presidència i amb la deliberació prèvia del Govern Valencià, en la reunió del dia 5 de maig de 1998,
  
DECRETE
  
Article 1
  
S'aprova la constitució i inscripció en el Registre de Col·legis Professionals i Consells Valencians de Col·legis Professionals, del Consell de Col·legis de Titulats Mercantils i Empresarials de la Comunitat Valenciana, com a corporació de dret públic, amb personalitat jurídica pròpia i plena capacitat d'obrar per a l'èxit dels seus fins.
  
Article 2
  
L'àmbit territorial del Consell és el de la Comunitat Valenciana, i està integrat pels col·legis de Titulats Mercantils i Empresarials, actualment existents en la Comunitat Valenciana.
  
DISPOSICIÓ FINAL
  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 5 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI